***Obrazloženje drugih izmjena i dopuna Proračuna Općine Bibinje za 2021. godinu i projekcije za 2022. i 2023. godinu***

***Uvod***

*Na osnovi članka 39. Zakona o proračunu (“Narodne novine” broj 87/08, 136/12 i 15/15), definirano je da se Izmjene i dopune Proračuna donose po istom postupku kao i Proračun.*

*Druge izmjene i dopune su potrebne su radi korekcije prihoda od poreza, prihoda od pomoći iz inozemstva i od subjekata unutar općeg proračuna, prihoda od imovine, prihoda od upravnih i administrativnih pristojbi, pristojbi po posebnim propisima i naknada, prihoda od prodaje nefinancijske imovine te usklađivanje rashoda zbog gore navedenih korekcija te rashoda za provođenje zadanih aktivnosti.*

***Prihodi poslovanja***

*Planirani prihodi poslovanja drugim izmjenama i dopunama Proračunu za 2021. godinu iznose 18.656.408,29 kn što je 19,2% manje u odnosu na prve izmjene i dopune plan 2021. Smanjenje je razvidno u skupini 63 Pomoći iz inozemstva i od subjekata unutar općeg proračuna, smanjenje u skupini 64 prihodi od imovine i smanjenje u skupini 65 Prihodi od upravnih i administrativnih pristojbi, pristojbi po posebnim propisima i naknada dok povećanje bilježimo u skupni 61 porez i prirez na dohodak.*

***Prihodi od poreza –*** *drugim izmjenama i dopunama Proračuna za 2021. godinu planirani su u iznosu 7.362.044,37 kuna što je 14% više u odnosu na prve izmjene i dopune 2021. Prihodi od poreza na dohodak drugim izmjenama i dopunama povećavaju se za 604.897,37 kuna i sada iznose 4.448.544,37 kuna . Povećanje poreza na dohodak uvjetovano je boljom naplatom poreza na dohodak od planirane. Porezi na imovinu drugim izmjenama i dopunama povećavaju se u iznosu od 300.000,00 kuna i sada iznose 2.800.000 kuna, s obzirom da je plan od 2.000.000,00 gotovo realiziran u do izrade ovih izmjena i dopuna planira se povećanje od 300.000,00 kuna. Porezi na robu i usluge ovim izmjenama i dopunama se ne mijenjaju.*

***Prihodi od pomoći iz inozemstva i od subjekata unutar općeg proračuna –*** *drugim izmjenama i dopunama Proračuna za 2021. godinu planirani su u iznosu 6.955.537,31 kn što je 19,5% manje u odnosu na izmjene i dopune 2021. godine. Smanjenje se odnosi na usklađivanje prihoda i rashoda za projekte koji se financiraju temeljem prijenosa EU sredstava te smanjenje prihoda od pomoći izvanproračunskih korisnika za izgradnju reciklažnog dvorišta.*

***Prihodi od imovine –*** *ovim izmjenama i dopunama se smanjuju u iznosu od 175.095,43 kuna i novi plan iznosi 1.014.004,57 kn. Smanjenje se odnosi na prihode zakupa poslovnih prostora i najma javnih površina radi djelomičnog oslobođenja plaćanja zakupa i najma zbog ograničavanje rada ugostiteljskih objekata.*

***Prihodi od upravnih i administrativnih pristojbi, pristojbi po posebnim propisima i naknada –****drugim izmjenama i dopunama Proračuna za 2021. godinu planirani su u iznosu 3.247.822,04 što je 51,80% manje u odnosu na prve izmjene i dopune 2021. godine. Najrazvidnije smanjenje je na prihodima od katastarske izmjere zbog ne izdavanja novih rješenja te kod prihoda od komunalnog doprinosa jer je prvim izmjenama planirana naplata komunalnog doprinosa od investitora u PZ Gromica koji neće biti realiziran u 2021. godini.*

***Prihodi od prodaje proizvoda i robe te pruženih usluga i prihoda od donacija -*** *ovim izmjenama i dopunama se smanjuje za 18.000,00 kuna i novi plan sada iznosi 62.000,00 kuna. Smanjenje se odnosi na donacije za održavanje manifestacije Raspivano Bibinje.*

***Kazne, upravne mjere i ostali prihodi -*** *ovim izmjenama i dopunama se ne mijenjaju.*

***Prihodi od prodaje nefinancijske imovine –*** *drugim izmjenama i dopunama Proračuna za 2021. godinu planirani su u iznosu 4.950.000,00 što je 22,8% više u odnosu na prve izmjene i dopune 2021. godine. Planirani prihodi odnose se na prihode od prodaje zemljišta u PZ Lonići.*

***Rashodi poslovanja***

*Planirani rashodi poslovanja drugim izmjenama i dopunama Proračuna za 2021. godinu iznose 15.560.723,75 kn što je 7,3% manje u odnosu na prve izmjene i dopune 2021. Smanjenje je razvidno u skupini 32 Materijalni rashodi dok povećanje bilježimo u skupini 38 ostali rashodi .*

***Rashodi za zaposlene –*** *drugim izmjenama i dopunama* *Proračuna za 2021. godinu planiraju se u iznosu 2.878.890,40 kn što je 1,9% manje u odnosu na prve izmjene i dopune 2021. Smanjenje se odnosi na rashode za zaposlene na projektu Ispunjenije djetinjstvo i zaposlenika Općine Bibinje dok povećanje bilježimo kod proračunskog korisnika zbog imenovanja nove ravnateljice.*

***Materijalni rashodi -*** *drugim izmjenama i dopunama Proračuna za 2021. godinu planiraju se u iznosu 905.002,95 kn što je 12,1% manje u odnosu na prve izmjene i dopune 2021. godine.*

*Razvidno smanjenje ovih rashoda bilježimo kod projekta katastarske izmjere te projekta Društvenog centra Bibinje.*

***Financijski rashodi*** *– drugim izmjenama i dopunama Proračuna za 2021. godinu planiraju se u iznosu 63.000,00 kn što je 18,2% manje u odnosu na prve izmjene i dopune 2021. godine. Smanjenje se odnosi na kamate za primljene kredite.*

***Subvencije –*** *ovim izmjenama i dopunama se povećavaju u iznosu od 5.000,00 kuna i novi plan iznosi 145.000,00 kuna. Povećanje se odnosi na subvencije trgovačkom društvu Odvodnja Bibinje-Sukošan.*

***Pomoć dane u inozemstvo i unutar općeg proračuna -***  *drugim izmjenama i dopunama* *Proračuna za 2021. godinu planiraju se u iznosu 1.268.100,00 kn što je 1,3% više u odnosu na plan. Povećanje se odnosi na financiranje dodatne nastave u OŠ Stjepana Radića dok kod sufinanciranja JVP Zadar bilježimo smanjenje u iznosu od 40.000 kuna.*

***Naknade građanima i kućanstvima na temelju osiguranja i druge naknade –*** *ovim izmjenama i dopunama se smanjuje se u iznosu od 92.625,70 kn i novi plan iznosi 1.187.374,30 kn. Ova skupina rashoda usklađuju se sa zahtjevima mještana za naknadama i pomoćima.*

***Ostali rashodi -*** *drugim izmjenama i dopunama* *Proračuna za 2021. godinu planiraju se u iznosu 3.448.277 kn što je 4,9% manje u odnosu na prve izmjene i dopune 2021. godine. Razvidno smanjenje bilježimo na pomoći turističkoj zajednici Općine Bibinje u iznosu od 350.000,00 kuna dok povećanje bilježimo na novoj aktivnosti jednokratna pomoć umirovljenicima u iznosu od 200.000,00 kuna.*

***Rashodi za nabavu nefinancijske imovine***

*Planirani rashodi za nabavu nefinancijske imovine drugim izmjenama i dopunama Proračuna za 2021. godinu iznose 14.261.623,54 kn što je 47,7% više u odnosu na prve izmjene i dopune 2021. Povećanje je razvidno u skupini 41 Rashodi za nabavu neproizvedene dugotrajne imovine dok je razvidno smanjenje u skupini 45 rashodi za dodatna ulaganja na nefinancijskoj imovini i u skupini 42 rashodi za nabavu proizvedene dugotrajne imovine..*

***Rashodi za nabavu neproizvedene dugotrajne imovine -***  *drugim izmjenama i dopunama Proračuna za 2021. godinu planiraju se u iznosu 7.135.00,00 kn što je nominalno povećanje u iznosu od 7.110.000,00 kuna u odnosu na prve izmjene i dopune 2021. godine. Povećanje se odnosi na kupnju nekretnine (bivša plinara) u iznosu od 7.125.000,00 kuna od trgovačkog društva Bibinjac d.o.o..*

***Rashodi za nabavu proizvedene dugotrajne imovine –*** *drugim izmjenama i dopunama* *Proračuna za 2021. godinu planiraju se u iznosu 4.536.542,29 kn što je 26,8% manje u odnosu na prve izmjene i dopune 2021. godine. Smanjenje se najviše odnosi se na izgradnju reciklažnog dvorišta u iznosu 1.200.000 kn i na izgradnju komunalne infrastrukture zbog manje naplate komunalnog doprinosa iz kojeg se financira izgradnja komunalne infrastrukture.*

***Dodatna ulaganja na građevinskim objektima –*** *drugim izmjenama i dopunama* *Proračuna za 2021. godinu planiraju se u iznosu 2.590.081,25 kn što je 24,6% manje u odnosu na prve izmjene i dopune 2021. godine. U najvećem djelu smanjenje se odnosi na ulaganje u PZ Lonići*

***Primici za financijsku imovinu*** *- ovim izmjenama i dopunama Općina Bibinje planira se dugoročno zadužiti u 2021. godini kod Zagrebačke banke d.d. u iznosu za preuzimanje duga od trgovačkog društva Bibinjac d.o.o. u iznosu od 7.125.000,00 kuna zbog kupnje nekretnine zk.č.br. 321/14 i 324/2.*

***Izdaci za financijsku imovinu i otplate zajmova –*** *drugim izmjenama i dopunama* *Proračuna za 2021. godinu planiraju se u iznosu 456.445,00 kn što je 2,7% više u donosu na plan 2021. godine. Povećanje se odnosi na otplatu beskamatnog zajma po osnovi odgođenog ili obročnog plaćanja poreza i prireza na dohodak. .*

***Rezultat poslovanja***

*Drugim izmjenama i dopunama proračuna za 2021. godinu planirani je višak prihoda i primitaka nad rashodima i izdacima u iznosu 643.616,00 kn ako tome pridodamo manjak prihoda iz prethodne godine planirani manjak prihoda na dan 31.12.2021. iznosi 0,00 kn.*

***POSEBAN DIO PRORAČUNA***

*Poseban dio Proračuna Općine Bibinje sastoji se od jednog razdjela, devet glava i jednog proračunskog korisnika.*

***Razdjel 010 Predstavnička, izvršna tijela i upravna tijela***

***Glava 010-01 Predstavnička i izvršna tijela***

*Glava Predstavnička i izvršna tijela osigurava rad predstavničkog tijela i izvršnog tijela, pokroviteljstvo političkih stranka te pripremu i organiziranje obilježavanja dana Općine Bibinje te drugih obljetnica praznika i blagdana.*

*Glava Predstavnička i izvršna tijela sastoji se od dva programa:*

***Program 1001 Predstavnička i izvršna tijela***

*A1001-01 Poslovanje predstavničko i izvršnog tijela - ovim izmjenama i dopunama se povećava u iznosu od 15.000,00 kuna. Povećanje se odnosi na pomoć Sisačko-moslavačkoj županiji u iznosu od 20.000,00 kuna za ublažavanje i djelomično uklanjanje posljedica šteta od potresa na području Sisačko-moslavačke županije dok smanjenje bilježimo kod rashoda za usluge za predstavničkog tijela u iznosu od 5.000,00 kuna.*

*A1001-02 Pokroviteljstvo političkih stranaka – drugim izmjenama i dopunama* *Proračuna za 2021. godinu smanjuje se u iznosu 8.723,00 kn i novim planom iznosi 48.277,00 kuna. Smanjenje se odnosi na isplatu troškova izborne promidžbe za održane Lokalne izbore 2021.*

***Program 1002 Obilježavanje dana Općine i ostale obljetnice***

*A1002-01 Obilježavanje dana Općine -* *drugim izmjenama i dopunama**Proračuna za 2021. godinu smanjuje se u iznosu 29.770,67 kn i novim planom iznosi 20.229,23 kuna.*

*A1002-02 Obilježavanje ostalih obljetnica – ovim izmjenama i dopunama se ne mijenja.*

*Zakonske i druge pravne osnove*

*Zakon o lokalnoj i područnoj (regionalnoj samoupravi, Statut Općine Bibinje*

***Glava 010-01 Jedinstveni upravni odjel***

*Glava Jedinstveni upravni odjel obavlja poslove pripreme i izrade materijala za općinsko vijeće, poslove odnosa sa javnošću, komunikaciju sa građanima, praćenje izvršenja proračuna, izrada financijskih i statističkih izvještaja, vođenje poslovnih knjiga, vodi upravne i sudske postupke, obavlja poslove vezane za rad načelnika, obavlja poslove pisarnice, dodjeljuje koncesije, brine o imovini općine, gospodari prostorima i javnim površinama općine, obavlja poslove komunalnog redarstva, kandidira projekte za dobivanje sredstava iz EU fondova i državnog proračuna te nadzire projekt katastarske izmjere općine.*

*Glava Jedinstveni upravni odjel sastoji se jednog programa:*

***Program 1003 Rashodi poslovanja JUO-a***

*A 1003-01 Rashodi za zaposlene JUO-a – drugim izmjenama i dopunama* *Proračuna za 2021. godinu smanjuje se u iznosu 23.300,00 kn i novim planom iznosi 1.512.125,00 kuna. Rashodi za zaposlene odnose se na plaće i ostale rashode za zaposlene službenika, namještenika i dužnosnika Općine Bibinje.*

*A 1003-02 Materijalni rashodi – drugim izmjenama i dopunama* *Proračuna za 2021. godinu povećavaju se u iznosu 137.084,05 kn i novim planom iznose 892.084,05 kuna. Povećanje se u najvećem djelu odnosi na troškove biračkih odbora zbog održavanja drugog kruga Lokalnih izbora 2021. te na troškove sudskih postupaka.*

*K 1003-03 Opremanje poslovnih prostorija - drugim izmjenama i dopunama* *Proračuna za 2021. godinu povećavaju se u iznosu 13.450,00 kn i novim planom iznose 56.450,00 kuna. Povećanje odnosi na nabavu klima u uredima Općine Bibinje.*

*A 1032-04 Financijski rashodi i izdaci - drugim izmjenama i dopunama**Proračuna za 2021. godinu smanjuju se u iznosu 2.000 kn i novim planom iznose 516.445 kuna. Smanjenje se odnosi na kamate za primljene dugoročne kredite u iznosu 14.000 kn dok kod otplate beskamatnog zajama bilježimo povećanje u iznosu od 12.000 kuna.*

*A 1003-05 Proračunska pričuva – ovim izmjenama i dopunama se ne mijenja.*

*Zakonske i druge pravne osnove*

*Statut Općine Bibinje, Zakon o plaćama u lokalnoj i područnoj (regionalnoj) samoupravi, Zakon o proračunu, Zakon o lokalnoj i područnoj (regionalnoj samoupravi)*

***Glava 010-03 Zaštita i spašavanje***

*Glava Zaštita i spašavanje u okviru koje se financira Javna vatrogasna postrojba Zadar, Hrvatska gorska služba spašavanja te civilna zaštita općine Bibinje. JVP-a Zadar je proračunski korisnik Grada Zadar čiji je i Općina Bibinje suosnivač u udjelu od 4,7%.*

***Program 1004 Zaštita i spašavanje***

*A 1004-01 – Sufinanciranje javne vatrogasne postrojbe Zadar – drugim izmjenama i dopunama Proračuna za 2021. godinu smanjuje se u iznosu 60.000 kn i novim plan iznosi 952.000,00 kuna. JVP Zadar sufinancira se iz pomoći izravnanja za decentralizirane funkcije u iznosi 592.000 kn te udjela na od poreza na dohodak za decentralizirane funkcije vatrogastva u iznosu 69.900 kn dok se u iznosu od 290.100,00 kn sufinancira izvan standardni rashodi JVP Zadar po sporazumu sklopljenim sa suosnivačima JVP Zadar.*

*A 1004-02 Sufinanciranje potreba za zaštitu i spašavanje – ovim izmjenama i dopunama se smanjuje za 8.000,00 kuna a odnosi se na nabavu opreme postrojbe za zaštitu i spašavanje.*

*Zakonske i druge pravne osnove*

*Zakon o vatrogastvu, Odluka o minimalnim financijskim standardima za obavljanje djelatnosti javnih vatrogasnih postrojbi u 2019. godini, Plan zaštite od požara za Grad Zadar, Općinu Poličnik, Općinu Bibinje i Općinu Zemunik Donji, Zakon o zaštiti od požara, Smjernice i godišnji plan za organizaciju i razvoj sustava civilne zaštite na području Općine Bibinje za razdoblje od 2019. do 2021. godine.*

***Glava 010-04 Održavanje komunalne infrastrukture, ostalih objekata i zaštite okoliša***

*Glava održavanje komunalne infrastrukture, ostalih objekata i zaštite okoliša* *ima tri programa održavanje komunalne infrastrukture, održavanje ostale općinske komunalne infrastrukture i zaštite okoliša Cilj ove glave je unapređenje komunalne infrastrukture, stvaranje boljih uvjeta života i rada mještana Bibinja, osiguranje preduvjeta za gospodarski razvoj i unapređenje sustava zaštite okoliša.*

***Program 1005 Održavanje komunalne infrastrukture***

*A 1005-01 Održavanje javnih površina- ovim izmjenama i dopunama se smanjuje za 25.406,25 kuna i novi plan iznosi 234.593,75 kuna.*

*A 1005-02 Održavanje zelenih površina – ovim izmjenama i dopunama se povećava u iznosu od 15.000,00 kuna i novi plan iznosi 65.000,00 kuna.*

*A1005- 03 Održavanje čistoće javnih površina – ovim izmjenama i dopunama se povećava u iznosu od 76.000,00 kuna i novi plan iznosi 1.976.000,00 kuna.*

*A 1005–04 Održavanje nerazvrstanih cesta – ovim izmjenama i dopunama se smanjuje u iznosu od 95.000,00 kuna i novi plan iznosi 205.000,00 kuna.*

*A 1005-05 Održavanje građevina i uređaja javne namjene - ovim izmjenama i dopunama se povećava za 2.425,00 kuna i novi plan iznosi 37.425,00 kuna.*

*A 1005-06 Održavanje građevina javne odvodnje oborinskih voda - ovim izmjenama i dopunama se ne mijenja.*

*A 1005-07 Održavanje javne rasvjete - ovim izmjenama i dopunama se smanjuje u iznosu od 45.000,00 kuna i novi plan iznosi 555.000,00 kuna. Smanjenje se odnosi na troškove električne energije.*

***Program 1006 Održavanje ostale općinske infrastrukture***

*A 1006-01Održavanje ostale općinske infrastrukture i opreme - ovim izmjenama i dopunama se smanjuje za 20.000,00 kuna i novi plan iznosi 50.000,00 kuna.*

*A 1006-02 Božićno uređenje općine - ovim izmjenama i dopunama se povećava za 24.850,00 kuna i novi plan iznosi 84.850,00 kuna. Troškovi se odnose na Božićno uređenje 2020. godine, račun se fakturira u 2021. godini nakon izvršene demontaže ukrasa.*

***Program 1007 Zaštite okoliša***

*A 1007-01 Dezinfekcija, dezinsekcija i deratizacija – ovim izmjenama i dopunama se povećava u iznosu od 30.000,00 kuna i novi plan iznosi 100.000,00 kuna.*

*A 1007-02 Sanacija komunalnog otpada – ovim izmjenama i dopunama se povećava u iznosu od 63.000,00 kuna i novi plan iznosi 343.000,00 kuna. Povećanje se odnosi na odvoz i zbrinjavanje otpada iz reciklažnog dvorišta.*

*A 1007-03 Naknada za smanjenje komunalnog otpada – ovim izmjenama i dopunama se povećava u iznosu od 29.726,71 kuna i novi plana sada iznosi 109.726,71 kunu.*

*K 1007-04 izgradnja reciklažnog dvorišta – drugim izmjenama i dopunama Proračuna za 2021. godinu smanjuje se u iznosu 1.200.000 kn i novi plan iznosi 0,00 kuna.*

*A 1007-05 Zaštite klime mora i tla - ovim izmjenama i dopunama se ne mijenja.*

*K 1007-06 Nabave komunalne opreme – drugim izmjenama i dopunama Proračuna za 2021. godinu planira se nova aktivnost nabava komunalne opreme u iznosu od 889.761,50 kuna. Nabavu komunalne opreme sufinancira Fond za zaštitu okoliša i energetske učinkovitosti u iznosu od 355.904,60 kuna. U 2021. godini provesti će se nabava dok će u 2022. godini biti nabavljena komunalna oprema.*

*Zakone i druge pravne osnove*

*Zakon o komunalnom gospodarstvu, Zakon o vodama, Zakon o zaštiti voda, Zakon o zaštiti okoliša, Zakon o otpadu, Zakon o javnim cestama, Zakon o prostornom uređenju i gradnji, Zakon o lokalnoj i područnoj )regionalnoj samoupravi, Zakon o regionalnom razvoju, Statut Općine Bibinje*

***Glava 010-05 Izgradnja objekata i uređaja komunalne infrastrukture i prostorno planski dokumenti***

*Glava izgradnja objekata i uređaja komunalne infrastrukture i prostorno planski* *ima tri programa izgradnja objekata i uređaja komunalne infrastrukture, izgradnja ostalih objekata i opreme i prostorno planski dokumenti. Cilj ove glave je izgradnja i unapređenje komunalne infrastrukture, stvaranje boljih uvjeta života i rada mještana Bibinja, osiguranje preduvjeta za gospodarski razvoj.*

***Program 1008 Izgradnja objekata i uređaja komunalne infrastrukture***

***K 1008-01 Izgradnja nerazvrstanih cesta -*** *ovim izmjenama i dopunama se smanjuje se u iznosu od 985.077,96 kn i novi plan iznosi 284.922,04 kn. Korekcija ovih rashoda je nužno zbog slabije naplate komunalnog doprinosa iz kojeg se financira izgradnja nerazvrstanih cesta.*

***K 1008-02 Izgradnja javne rasvjete –*** *ovim izmjenama i dopunama se ne mijenja.*

***K 1008-03 Izgradnja javnih površina –*** *drugim izmjenama i dopunama* *Proračuna za 2021. godinu smanjuje se u iznosu 102.362,50 kn i novi plan iznosi 2.401.637,50 kuna, smanjenje se odnosi na uređenje obalnog pojasa.*

***K 1008-04 Izgradnja groblja -*** *ovim izmjenama i dopunama se povećava i iznosi 66.015,00 kuna a povećanje se odnosi na izgradnju zida u groblju Sasavac.*

***Program 1009 Izgradnja ostalih objekata i opreme –*** *drugim izmjenama i dopunama* *Proračuna za 2021. godinu povećavaju se u iznosu 7.112.900,00 kn i novi plan iznosi 8.022.900,00 kuna. Povećanje se odnosi na kupnju nekretnine (bivša plinara) u iznosu od 7.125.000,00 kuna od trgovačkog društva Bibinjac d.o.o.*

***Program 1010 Prostorno planski dokumenti***

*A 1010-01 Katastarska izmjera -* *ovim izmjenama i dopunama se smanjuje u iznosu od 600.000 kuna.*

*A 1010-01 Prostorno i urbanističko planiranje -* *ovim izmjenama i dopunama se povećava za 90.000,00 kuna i novi plan iznosi 440.000,00 kuna a povećanje se odnosi na izradu geodetski podloga.*

*Zakone i druge pravne osnove*

*Zakon o komunalnom gospodarstvu, Zakon o vodama, Zakon o zaštiti voda, Zakon o javnim cestama, Zakon o prostornom uređenju i gradnji, Zakon o lokalnoj i područnoj )regionalnoj samoupravi, Zakon o regionalnom razvoju, Statut Općine Bibinje*

***Glava 010-06 Školstvo, predškolski odgoj i obrazovanje***

*Glava školstvo, predškolski odgoj i obrazovanje ima tri programa javne potrebe u predškolstvu, javne potrebe u školstvu, stipendije i školarine te jednog proračunskog korisnika DV Leptirići Programom javnih potreba u predškolstvu sufinancira se privatni vrtić, vrtić za djecu sa poteškoćama te izgradnja novog dječjeg vrtića. Programom javnih potreba u školstvu sufinanciraju se izvan školske aktivnosti OŠ Stjepana Radića Bibinje. Programom stipendije i školarine financiraju se svi redovni studenti na području općine Bibinje.*

***Program 1011 Javne potrebe u predškolstvu ­­-*** *ovim izmjenama i dopunama se smanjuje za 20.000 kuna a odnosi se na sufinanciranje cijene vrtića za djecu s poteškoćama u razvoju. Zbog manjeg broja korisnika vrtića za djecu s poteškoćama smanjuje se planirani iznos. Izgradnja i opremanje novog vrtića neće se realizirati u 2021. godini dok se planira rekonstrukcija postojećeg vrtića u iznosu od 300.000,00 kuna od toga ministarstvo financira iznos od 132.000,00 kuna.*

***Program 1012 Javne potrebe u školstvu -*** *drugim izmjenama i dopunama* *Proračuna za 2021. godinu povećavaju se u iznosu 54.295,06 kn i novi plan iznosi 489.295,06 kuna. Povećanje se odnosi na financiranje dodatne nastave u iznosu 76.100 kuna i financiranje logopeda u iznosu od 3.470,76 kn dok smanjenje bilježimo kod financiranja radnih materijala učenicima OŠ Stjepana Radića u iznosu od 25.275,70 kn..*

***Program 1021 Stipendije i školarine -*** *ovim izmjenama i dopunama se povećavaju se u iznosu od 10.000,00 kuna. Povećanje je potrebno zbog isplate 1. rate stipendija za akademsku godinu 2021./2022..*

***Proračunski korisnik DV Leptirići***

*A1011-01 Redovna djelatnost dječjeg vrtića Leptirići - ovim izmjenama i dopunama se povećava u iznosu od 95.300,00 kuna. Imenovanjem nove ravnateljice rastu plaće za zaposlene proračunskog korisnika.*

*A 1011-02 Projekt Ispunjenije djetinjstvo – drugim izmjenama i dopunama Proračuna za 2021. godinu smanjuje se u iznosu 137.700,40 kn i novi plan iznosi 818.301,60 kuna. Namjena ovog projekta je unapređenje usluga za djecu u sustavu ranog i predškolskog odgoja i obrazovanja. Cilj ovog projekta omogućiti smjenski rad vrtića te rad vrtića uskladiti sa obiteljskim i poslovnim obvezama. Aktivnost se odnosni na financiranje plaća zaposlenika, osiguravanje toplog obroka, usluge logopeda, organiziranje. Projekt se financira iz EU fondova u kojem je dječji vrtić Leptirići partner općini Bibinje.*

*Zakonske i druge pravne osnove*

*Statut Općine Bibinje, Zakon o predškolskom odgoju i naobrazbi, Odluka o izvršavanju Proračuna Općine Bibinje za 2020. godinu, Pravilnik o uvjetima i kriterijima stipendiranja studenata Općine Bibinje stipendije.*

***Glava 010-07 Kultura, sport i religija***

*Glava kultura, sport i religija ima tri programa javne potrebe u kulturi, javne potrebe u sportu te religiju.*

***Program 1013 Javne potrebe u kulturi***

*Programom javnih potreba u kulturi obuhvaćaju se svi oblici promicanja kulture i kulturnih djelatnosti koje doprinose razvitku i unaprjeđenju svekolikog kulturnog života na području Općine Bibinje. Javne potrebe u kulturi za koje se sredstva osiguravaju u ovom programu jesu kulturne djelatnosti i poslovi, akcije i manifestacije u kulturi od posebnog značaja za Općinu Bibinje.*

***Program javne potrebe u kulturi -*** *drugim izmjenama i dopunama* *Proračuna za 2021. godinu smanjuje se u iznosu od 632.085,00 kuna i novi plan iznosi 1.486.000,00 kuna. Smanjenje se odnosi na aktivnosti 1013-01 Organiziranje kulturnih manifestacija, 1013-02 Sufinanciranje programa udruga u kulturi i 1013-04 Društveni centar Bibinje. A 1013-01 Organiziranje kulturnih manifestacija smanjuje se za 70.000 kuna a razlog su epidemiološke mjere zbog kojih se nisu održale planirane manifestacije, A1013-02 Sufinanciranje programa udruga u kulturi smanjuje se za 20.000 kuna a odnosi se na sufinanciranje udruga te A1013-04 Društveni centar Bibinje smanjuje se za 542.805 kuna, razlog smanjenja je ne održavanje radionica zbog ne izgrađenog društvenog centra koji će biti realiziran do kraja godine.*

***Program 1014 Javne potrebe u sportu***

*Djelatnost program javnih potreba u sportu je poticanje i promicanje sporta provođenjem dijela programa tjelesne i zdravstvene kulture djece i mladeži, treninzi, organiziranje i provođenje sustava domaćih i međunarodnih natjecanja, te opća i posebna zdravstvena zaštita sportaša, sportsko-rekreacijske aktivnosti građana, kao i druge sportske aktivnosti koje su u funkciji unapređenja i čuvanja zdravlja i postizanja psihofizičke sposobnosti pučanstva, stručni rad u sportu i izobrazba što su u funkciji realizacije rečenih javnih potreba.*

***Program javne potrebe u sportu -*** *Ovim izmjenama i dopunama programa javnih potreba u sportu mijenja se A1004-02 Održavanje sportskih objekata i K 1014 -03 Izgradnja i rekonstrukcija sportskih objekata dok ostale aktivnosti ostaju iste. A1004-02 Održavanje sportskih objekata povećava se u iznosu od 20.000,00 kuna povećanje se odnosi na održavanje sportskog igrališta Franka Lisice. K 1014 – 03 Izgradnja i rekonstrukcija sportskih objekata povećava se u iznosu od 80.000,00 kuna i sada iznosi 330.000,00 kuna. Povećanje se odnosi na izgradnju zida i ograde oko sportskog igrališta Franka Lisice.*

***Program 1020 Religija –*** *ovim izmjenama i dopunama se smanjuje u iznosu od 30.000,00 kuna i novi plan iznosi 20.000,00 kuna.*

*Zakonske i druge pravne osnove*

*Statut Općine Bibinje, Zakon o financiranju javnih potreba u kulturi, Zakon o sportu,*

***Glava 010-08 Programska djelatnost socijalne skrbi***

*Glava socijalna skrb i zdravstvo ima dva program socijalna skrb i zdravstvo. U ovoj glavi osigurana su sredstva za potrebe socijalne skrbi koja će se koristiti za osiguranje i pomoć socijalno ugroženom stanovništvu Općine Bibinje, kao i sredstva za davanje pomoći udrugama građana te pomoći zdravstvenim ustanovama.*

***Program 1015 Socijalna skrb -*** *ovim izmjenama i dopunama se povećava u iznosu od 199.150,00 kuna i novi plan iznosi 1.207.225,00 kuna. Povećanje se odnosi na uvođenje nove aktivnosti jednokratna financijska pomoć umirovljenicima (božićnica) u iznosu od 200.000,00 kn. Projekt Podrškom za njih povećava se u iznosu od 56.500,00 kuna. Sufinanciranje programa udruga povećava se u iznosu od 20.000,00 kuna a odnosi se na sufinanciranje rada Crvenog križa u iznosu od 20.000,00 kuna. Naknade građanima i kućanstvima smanjuju se u iznosu od 77.350,00 kuna i usklađuju se sa zahtjevima mještana za naknadama i pomoćima.*

***Program 1016 Zdravstvo -*** *ovim izmjenama i dopunama se smanjuje u iznosu od 16.000,00 kuna i novi plan iznosi 4.000,00 kuna a odnosi se na aktivnost zaštite životinja.*

*Zakonske i druge pravne osnove*

*Zakon o socijalnoj skrbi, Statut Općine Bibinje, Odluka o dodjeli jednokratne novčane potpore za novorođenu djecu na području Općine Bibinje,*

***Glava 010-09 Gospodarstvo***

*Glava gospodarstvo ima tri programa program razvoj gospodarski djelatnosti, trgovačka društva u vlasništvu općine i poljoprivreda. Cilj ove glave doprinose razvitku i unaprjeđenju gospodarskog razvoja te poticanje za razvoj poljoprivrede na u Općine Bibinje..*

***Program 1017 Razvoj gospodarskih djelatnosti –*** *drugim izmjenama i dopunama Proračuna za 2021. godinu smanjuje se u iznosu 1.408.471,25 kn i novi plan iznosi 1.105.528,75 kuna. Smanjenje se odnosi na aktivnost turizam i na ulaganje u PZ Lonić, radovi u PZ Lonići očekivani početak gradnje je kraj 2021. godine te smanjena sredstva planira će se u Proračunu za 2022. godinu.*

***Program 1018 Trgovačka društva u vlasništvu općine Bibinje –*** *drugim izmjenama i dopunama* *Proračuna za 2021. godinu smanjuje se u iznosu 45.000 i novi plan iznosi 1.2105.000 kuna. Smanjenje se odnosi na kapitalne pomoći trgovačkom društvu Bibinajc d.o.o. u iznosu od 50.000,00 kuna dok trgovačkog društva Odvodnja Bibinje Sukošan bilježimo povećanje u iznosu od 5.000,00 kuna.*

***Program 1019 Poljoprivreda –*** *drugim izmjenama i dopunama* *Proračuna za 2021. godinu smanjuje se u iznosu 115.000 kn i novim planom iznosi 305.000 kuna. Smanjenje se odnosi na izgradnju poljskih puteva u iznosu od 150.000,00 kuna i istraživanje i bušenje bunara za vodu u iznosu od 15.000,00 kuna dok povećanje bilježimo kod aktivnosti održavanje šumskih i poljskih puteva u iznosu od 50.000,00 kuna*

*Zakonske i druge pravne osnove*

*Statut Općine Bibinje*